Toshkent shahar IIBB navbatchilik qismiga mahalliy fuqarodan VAZ-2102 rusumli avtomobili noma’lum shaxs tomonidan olib qochib ketilgani haqida xabar kelib tushgan. Arizachi avtomobilini Uchtepa tumanida uyi oldida qarovsiz qoldirilganini ma’lum qilgan. Tezkorlik bilan olib borilgan chora-tadbirlar natijasida jinoyatni sodir etishda gumonlanuvchi shaxs 23 yoshli fuqaro ekanligi aniqlandi va qo‘lga olindi. Mazkur holat bo‘yicha jinoyat ishi qo‘zg‘atilib, tergov harakatlari olib borilmoqda.